Z A P I S N I K

 sa 31. elektronske sjednice Općinskog vijeća Općine Babina Greda održane dana
14. ožujka 2021. godine sa početkom izjašnjavanja, odnosno glasovanja u 18:00 sati i završetkom u 19:00 sati.

Sukladno Uputi za postupanje Ministarstva uprave od 13. ožujka 2020. godine, KLASA: 023- 01/20- 01/114, URBROJ: 515-05-02-01/1-20-1, a koja Uputa se odnosi na održavanje sjednica predstavničkog tijela jedinica lokalne i područne (regionalne) samouprave, ova sjednica Općinskog vijeća Općine Babina Greda se održava elektronskim putem.
Dana 11. ožujka 2021. godine Predsjednik Općinskog vijeća Jakob Verić je putem dostavljača na kućne adrese dostavio materijale za predmetnu sjednicu Općinskog vijeća Općine Babina Greda i to Općinskom načelniku i Zamjeniku načelnika i svih 13 Općinskih vijećnika.

U Pozivu na predmetnu sjednicu je navedeno da se izjašnjavanje o točkama Dnevnog reda provodi na način da se Općinski vijećnici izjasne dana 14. ožujka 2021. godine s početkom izjašnjavanja od 18:00 sati i završetkom do 19:00 sati na e-mail: opcinababinagreda@gmail.com

 Utvrđeno je da za vrijeme održavanja sjednice izjasnili su se sljedeći vijećnici odnosno nazočni su: Jakob Verić, Mato Čivić, Marija Gregorović, Josip Gregorović, Jakob Ličanin, Snježana Mrkonjić, Ivan Katušić, Ivan Kapović, Zvonko Petričević, Dejan Gregić, Mirjana Gugić i Vedrana Džoić.

Općinski vijećnici koji se nisu izjasnili odnosno nenazočni su: Marko Mrkonjić.

Osim članova Općinskog vijeća, nazočni su: Općinski načelnik Josip Krnić,
Zamjenik načelnik Tomo Đaković.
 Zapisničar: Tomislav Kopić.

 Općinski načelnik Josip Krnić i Zamjenik načelnika Tomo Đaković potvrdili su zaprimanje poziva i materijala za 31. elektronsku sjednicu Općinskog vijeća te da su se s istima upoznali. Kako se većina svih članova Općinskog vijeća očitovala o Dnevnom redu i o točkama dnevnog reda te dostavili odgovore o glasovanju za održavanje predmetne sjednice i kako je utvrđen kvorum, nije bilo potrebe za kontaktiranjem članova Općinskog vijeća koji se nisu očitovali.

Za Dnevni red 31. (elektronske) sjednice predložene su slijedeće točke:

D n e v n i r e d

1. Usvajanje Zapisnika sa prethodne sjednice Općinskog vijeća,
2. Donošenje Odluke o povjeravanju poslova upravljanja i održavanja objekta dječjeg vrtića ustanovi Dječji vrtić Regoč Babina Greda,
3. Donošenje Odluke o dodjeli javnih priznanja Općine Babina Greda za 2020. i 2021. godinu.

Temeljem dostavljenih očitovanja o glasovanju članova Općinskog vijeća o predloženom Dnevnom redu glasovalo se na slijedeći način:

**Predložen Dnevni red je usvojen sa: 11 glasova „ZA“, 1 glas „PROTIV“, 0 glasova „SUZDRŽANIH“.**

Slijedom glasovanja s ukupno 11 glasova ZA usvojen je predloženi Dnevni red.

Točka 1.

Pristiglih primjedbi na Zapisnik nije bilo te je za Zapisnik s 30. sjednice Općinskog vijeća održane dana 21. veljače 2021. godine temeljem pristiglih izjava o glasovanju članova Općinskog vijeća utvrđeno slijedeće glasovanje:

**Glasovanje: 8 glasova „ZA“, 0 glasova „PROTIV“ i 4 glasa „SUZDRŽANA“.**

Slijedom glasovanja s ukupno 8 glasova ZA usvojen je Zapisnik s 30. sjednice Općinskog vijeća održane dana 21. veljače 2021. godine.

Točka 2.

Prijedlog Odluke o povjeravanju poslova upravljanja i održavanja objekta dječjeg vrtića ustanovi Dječji vrtić Regoč Babina Greda.

Dejan Gregić: dao je komentar da je protiv toga da se ovlasti načelnik i sklopi ugovor pošto u dosadašnje  vrijeme je ugovorio niz poslova i ugovora koji su općinu koštali višestruko od realnog zbog ostvarivanja vlastite provizije i smatra i predlaže da bi to trebalo da se ovlasti općinsko vijeće.

Pristiglih primjedbi na prijedlog Odluke o povjeravanju poslova upravljanja i održavanja objekta dječjeg vrtića ustanovi Dječji vrtić Regoč Babina Greda, temeljem pristiglih izjava o glasovanju članova Općinskog vijeća nije više bilo te je utvrđeno slijedeće glasovanje:

**Glasovanje: 8 glasova „ZA“, 2 glasa „PROTIV“ i 2 glasa „SUZDRŽANIH“.**

Slijedom glasovanja s ukupno 8 glasova ZA usvojena je predmetna Odluka.

Točka 3.

Prijedlog Odluke o dodjeli javnih priznanja Općine Babina Greda za 2020. i 2021. godinu.

Dejan Gregić: upitao je što su to doprinijeli za naše mjesto Marjan K. Ibrahim N i Predrag K?

Jakob Verić: odgovorio je da obrazloženje za navedena imena nalazi se u materijalima za 31. (elektronsku) sjednicu Općinskog vijeća pod stavkom III. Zahvalnice.

Dejan Gregić: komentirao je da uz dužno poštovanje smatra da je sa ovom sjednicom završen period  političkog terorizma koji je vođen do sada na sjednicama općinskog vijeća koje u proteklom periodu nisu sadržavale točku razno i da je ovo dokaz poštenja i demokracije na staljinistički način od strane vladajući u Babinoj Gredi.

Vedrana Džoić: komentirala je da se ovdje glasovanje odnosi na odluku o dodjeli javnih priznanja za 2021. godinu, koja je tek započela i navedena godina se tek treba dogoditi, kao i svi događaji koji zaslužuju priznanja, a ne da se pojedinci nagrađuju unaprijed i da bi trebala biti nagrada za ostvareno u prethodnoj godini, a glasovanje za nagrade u budućem razdoblju je zaista apsurdno. Također je dala komentar vezano uz dostavljene radne materijale da kad se već prilažu tiskani primjerci glasovanja, moli da se ispravno isprintaju stranice, tako da se komentari vide u cjelini, a ne kao do sada, da se ne vidi cijeli tekst komentara.

Pristiglih primjedbi na prijedlog Odluke o dodjeli javnih priznanja Općine Babina Greda za 2020. i 2021. godinu, temeljem pristiglih izjava o glasovanju članova Općinskog vijeća više nije bilo te je utvrđeno slijedeće glasovanje:

**Glasovanje: 10 glasova „ZA“, 1 glas „PROTIV“ i 1 glas „SUZDRŽAN“.**

Slijedom glasovanja s ukupno 10 glasova ZA usvojena je predmetna Odluka.

Prilog: - izjašnjavanja o glasovanju putem e-maila za svih 12 vijećnika Općinskog vijeća Općine Babina Greda.

Sjednica završena u 19:00 sati.

 Zapisničar: Predsjednik Općinskog vijeća:

 Tomislav Kopić Jakob Verić